
Marapat mong malaman kaawaan ka ni Allah, na obligado 
sa bawat muslim at muslimah ang pagkatuto ng tatlong 
paksa at pagsasabuhay nito 

Una, tunay/katotohananng si Allah ang siyang lumikha sa 
atin , tinustusan tayo at hindi tayo iniwang walang 
patutunguhan 

Bagkus ay nagpadala siya sa atin ng sugo, kaya't sinomang 
sumunod sa kanya ay papasok sa Paraiso at sinomang 
sumuway sa kanya ay papasok sa Apoy, at ang katibayan ay 
ang Kanyang sinabi 


ang pangkat ni Allah, hindi ba't tunay na ang pangkat ni 
Allah ang matagumpay?" 

"Tunay na kami ay nagpadala sa inyo ng Sugo na saksi sa 
inyo tulad ng pagpapadala Namin ng Sugo kay Fir'awn. 
Subalit sinuway ni Fir'awn ang Sugo kaya't Amin siyang 
pinarusahan ng matinding parusa." 

Ikalawa, Katotohanang Si Allah ay hindi nalulugod na 
magkroon ng katambal sa pagsamba sa kanya, kahit ito pa 
ay malapit na anghel o propetang isinugo, at ang katibayan 
ay ang Kanyang sinabi 

"At ang mga Masjid ay tanging kay Allah , kaya't huwag 
kayong manalangin sa sinoman bilang kahati ni Allah" 

Ikatlo, katotohan ang sinomang sumunod sa Sugo at 
binukod-tangi si Allah sa pagsamba ay hindi ipinahihintulot 
sa kanya ang pakikipagmuwaalaat (pakikipagkaibigan, 
pagkampi/pagkilingpakiki-alyansa, pagtangkilik at 
pagbibigay simpatya) sa sinomang sumasalungat kay Allah 
at sa Kanyang Sugo, kahit pa ito ay pinakamalapit na kamag- 
anak. At ang katibayan ay ang Kanyang sinabi 

"Ikaw ay hindi makatatagpo ng mga taong 
sumasampalataya kay Allah at sa Huling Araw, na 
nagmamahal sa mga sumasalungat kay Allah at sa Kanyang 
Sugo, sila man ay kanilang mga ama, o kanilang mga anak, 
o kanilang mga kapatid, o kanilang mga kamag-anak. 
Isinulat ni Allah ang totoong pananampalataya sa kanilang 
mga puso at pinatibay sila (sa pamamagitan) ng lakas (mga 
katibayan, liwanag at tunay na patnubay) mula sa Kanya. 
Sila ay papapasukin niya sa mga hardin (ng Paraiso) na sa 
ilalaim nito ay may mga ilog na dumadaloy upang 
manirahan dito magpakailanman. Si Allah ay lubos na 
nalulugod sa kanila at sila rin ay nasisiyahan sa Kanya. Sila 


^ 3*^3 bjS 3) 

3 ' 33 ^ ddi 4 ^ 3° 33^3^ 

3 (bijb 3 3133 '' 3 ' (VbM 3' 

pi 'r J ^~ 1 bb‘-^.3 4*3 7-jJ< 

Ale- 'o-bjj pT*" 4^' 3^3 3c? 3«# 

£ 4i' 31 ^ 4i' JkSj* 


ANG TATLONG PUNDASYON NG PANANAMPALATAYA 


MODULE 4 


Page 2 


Marapat mong malaman kaawaan ka ni Allah, na obligado sa bawat muslim at muslimah ang pagkatuto ng tatlong 
paksa at pagsasabuhay nito 

Nang tapusin ng may-akda ang pagpapaalala hinggil sa apat na paksang dapat matutunan ay kanya itong 
sinundan ng pagbubukas ng isipan ng mambabasa tungkol sa tatlong paksa na obligado din nating matutunan at 
isabuhay. Ang una dito ay ang Tawheedur-Ruboobiyyah, ikalawa ang Tawheedul-Uluhiyyah at ikatlo ang al-Walaa'u wal- 
Baraa'. Ang salitang tawheed ay mula sa salitang arabic na wah-hada/yuwah-hidu na ang kahulugan ay kaisahan 
(pagiging isa lamang at walang katambal). 

Ang Tawheedur-Ruboobivvah av nangangahulugan ng kaisahan ni Allah sa pagiging Rabb (Panginoon) na 
naglikha, nagtustos at nangangasiwa sa lahat ng nilalang. Ang Tawheedul-Uluhivvah ay nangangahulugan ng kaisahan din 
ni Allah sa karapatan na pag-ukulan ng pagsamba. At ang al-Walaa'u wal-Baraa' ay ang pagkampi, pagkiling o 
pagmamahal alang-alang kay Allah at paglaban, pagtakwil 0 pagkamuhi alang alang kay Allah. Ang tatlong karagdagang 
paksa na ito ay dapat na maging malinaw upang maging tama ang pagkapit dito ng bawat mananampalataya. 

Una, tunay/katotohanang si Allah ang siyang lumikha sa atin, tinustusan tayo at hindi tayo iniwang walang 
patutunguhan 

Una, tunay/katotohanang si Allah ang siyang lumikha sa atin mula sa kawalan (hindi tayo umiiral), pagkatapos 
ay binigyang-anyo tayo at pinainam Niya ang pagkakalikha sa atin gaya ng kanyang sinabi, 

/toaj Life- jJ] 

Qv y -- 

Tunay na nilikha namin ang tao sa pinakamainam na anyo Surah (At-Tin 95:4) 

tinustusan tayo ng mga biyaya at hindi Niya tayo iniwang hubad 0 gutom bagkus ay pinadali Niya sa atin ang pagtamo ng 
Kanyang mga biyaya at Siya mismo ang nagbibigay nito sa atin. 

At walang nilalang sa kalupaan liban na ang kinabubuhay nito ay mula kay Allah (Surah Hud 11:6) 


Siya lamang mag-isa ang naglikha sa atin at nagtustos sa atin. 

Hindi Ako naghahangad ng pagtataguyod mula sa kanila at hindi Ako 
nanghihingi na pakainin (ang Aking sarili o ang Aking mga alipin). Sapagkat katotohanang si Allah ang 
Tagapanustos, ang Tagapamahala at Pinakamakapangyarihan .(Surah Adh-Dhaariyaat 51:57-58) 


at hindi tayo iniwang walang patutunguhan, na wala tayong layunin, walang ipinag-utos o walang ipinagbawal, bagkus 
ay Kanyang sinabi, 

Kayo ba ay nag-aakala na Amin lamang kayong nilikha bilang laro, at kayo ay hindi muling magbabalik sa 

Amin?(Surah Al-Mu'minoon 23:115) 


Sinabi rin Niya, 

Inaakala ba ng tao na siya ay pababayaan lamang?(Surah Al-Qiyaamah 75:36) 


Hindi Niya tayo pinabayaan na hindi natin mabatid ang katotohanan, kung nasaan Siya at kung paano tayo makatutungo 
sa Kanya. 


Bagkus ay nagpadala siya sa atin ng sugo, kaya't sinomang sumunod sa kanya ay papasok sa Paraiso at sinomang 
sumuway sa kanya ay papasok sa Apoy, at ang katibayan ay ang Kanyang sinabi 

"Tunay na kami ay nagpadala sa inyo ng Sugo na saksi sa inyo tulad ng pagpapadala Namin ng Sugo kay Fir'awn. 
Subalit sinuway ni Fir'awn ang Sugo kaya't Amin siyang pinarusahan ng matinding parusa." 


Bagkus ay nagpadala siya sa atin ng sugo bitbit ang katotohanan at sa paraang ito ay pinadali Niya sa atin ang 
pagtahak sa gabay at pagpapakatatag dito, kaya't sinomang sumunod sa kanyaay papasok sa Paraiso, dahil ang 
pagsunod sa sugo ay pagsunod kay Allah, Kanyang sinabi 

At sinomang sumunod kay Allah at sa Kanyang Sugo at papapasukin sa mga hardin (ng Paraiso) na sa Halim nito ay 
maym mga ilog na nagsisidaloy, (manananahan sila) dito magpakailanman at ito ang pinakamalaking 

tagumpay. (Surah An-Nisaa' 4:13) 


Si Propeta Muhammad^na huling isinugo ni Allah ay siya rin pinakamainam sa lahat ng nilalang at 
pinakamarangal sa kanila. Siya ang pinakamalapit kay Allah at pinakaganap sa pagsamba sa Kanya. Sinabi ni Shaykhul 
Islam ibnu Taymiyyah (kaawaan siya ni Allah) "Ang kaganapan sa pagsunod kay Allah ay nasa Kanyang Sugo, sa mga 
hayag at hindi hayag na pagsamba." Dito ay dapat nating maunawaan na ang layunin ng pagpapadala ng sugo ay 
ang/upang gawin siyang modelo at upang sundin siya sa mga ipinahayag niya mula kay Allah. 


Ang pagkawasak ng mga nilalang ay dahil sa pagsuway sa Sugo ^dahil sinomang sumuway sa kanya ay papasok 
sa Apoy, Kanyang sinabi 






yi 


At sinomang sumuway kay Allah at sa Kanyang Sugo, 
ang para sa kanya ay Impyerno at mananahan siya dito magpakailanman. (Surah Al-Jinn 72:23) 

Sinabi ni Propeta Muhammad ^ 

"Ang pangkalahatan ng aking Ummah ay papasok sa Paraiso liban sa tatanggi" may nagsabi 
"at sino naman po ang tatanggi O Sugo ni Allah?" sumagot siya, 

"Sinomang sumunod sa akin ay papasok sa Paraiso at sinomang sumuway sa akin ay 
katiyakang/katotohanang tumanggi" 

(Saheeh Al-Bukhari Hadeeth 7280) 


at ang katibayan sa babala mula sa pagsuway sa propeta/sugo ay ang Kanyang sinabi, "Tunay na kami ay nagpadala sa 
inyo 0 Ummah ni Muhammad ?Sng Sugo at panghuli sa mga propeta na saksi sa inyo, at sa inyong mga gawain tulad ng 
pagpapadala Naminng Sugo na si Musa 'alayhissalaam na kabilang sa pinakamararangal na propeta kay Fir'awn na 
isang diktador at kriminal. Subalit sinuway ni Fir'awn ang Sugo na ipinadala sa kanya at sa kanyang bayan kaya't Amin 
siyang pinarusahan ng matinding parusa." Ang parusang ibinigay ni Allah kay Fir'awn ay sa pamamagitan ng 
pagkalunod niya at ng kanyang mga hukbo, wala ni isa man sa kanila ang naiwang buhay. Kalakip nito ang parusa sa 
kanila sa libingan hanggang dumating ang Araw ng Paghuhukom. Sinabi ni Allah, 


j'iill 13' 6 jpji JT Ijfe.- 

Sa Apoy, sila ay nakalantad dito sa umaga at hapon (mula sa oras ng kanilang kamatayan hanggang 
sa Araw ng Paghuhukom) at sa Araw na ang Takdang oras ay magaganap, (sasabihin sa kanila) 
"Papasukin ang mga tagasunod ni Fir'awn sa pinakamasidhing parusa"(Surah Ghaafir 40:46) 


Ito ang matitikman ng mga sumuway sa mga sugo at mas pinili ang kanilang sariling pagnanasa kaysa sa mga utos ng 
mga propeta. 

0 Ummah ni Muhammad ^ IPakaingatan ninyo ang pagsuway at pagtanggi sa inyong sugo, marahil ay 
matikman ninyo ang naranasan nila Fir'awn nang sila ay parusahan ni Allah ng napakasidhing parusa. Sabi ni Imam ibnu 
Kathir (kaawaan siya ni Allah) "Kayo ay higit na mas malapit sa parusa at pagkawasak kung itatakwil ninyo ang 
inyong Sugo, dahil ang Sugo (na nakatalaga sa inyo) ay higit na dakila kaysa kay Musa (sumakanya nawa ang 
kapayapaan). " 


Ang totoong kabutihan ay ang pagsunod sa Sugo at ang pamantayan ng mali ay ang pagsuway sa Sugo, sinabi ni Allah 



Sinoman ang gumagawa ng kabutihan, maging lalake o babae, habang siya ay sumasampalataya ay 
tiyak na igagawad Namin sa kanya ang isang mabuting buhay. 

At sila ay tutumbasan ng gantimpala ng ayon sa pinakamainam nilang gawa. (Surah An-Nahl 16:97) 


Sabi ni Shaykhul-Islam ibnu Taymiyyah (kaawaan siya ni Allah) "Ang pananampalataya kay Allah at pagsunod sa 
Kanyang Sugo ang ugat ng lahat ng kasiyahan." 

Ikalawa, katotohanang Si Allah ay hindi nalulugod na magkaroon ng katambal sa pagsamba sa kanya, kahit ito pa ay 
malapit na anghel o propetang isinugo, at ang katibayan ay ang Kanyang sinabi 


Ang pagkilala kay Allah bilang tanging Panginoon (Tawheedur-Ruboobiyyah) ay naggagabay tungo sa pag-uukol 
lamang sa Kanya ng lahat ng pagsamba (Tawheedul-Uloohiyyah). Ito ang ikalawang tinalakay ng may-akda, na kung Siya 
ang tanging Tagapaglikha na naglikha sa iyo at Siya rin ang tanging Tagapagtustos ng lahat ng nilalang, hindi nalulugod si 
Allah bagkus ay matindi ang Kanyang galit na kahit ano ay itambal o ipantay sa kanya sa pagsamba at pagsunod. 
Kinamumuhian ni Allah na ang para lamang sa Kanya ay iukol sa Kanyang mga nilalang kahit ito pa ay malapit na anghel 
o propetang isinugo. Ang pinakamalalapit na anghel sa Kanya at ang mga propeta ang pinakamaiinam sa kanyang 
nilalang, kaya't kung sila ay hindi dapat pag-ukulan ng pagsamba ay mas lalong hindi ito dapat iukol sa hindi nila 
kapantay sa karangalan. Sinabi ni Propeta Muhammad 

"Tunay na mayroong tatlong bagay na kinalulugdan ni Allah sa inyo at tatlong kinamumuhian 
Niya. Kinalulugdan Niyang sambahin niyo Siya at hindi kayo magtambal sa kanya ng kahit na ano, na 
kayo ay kumapit sa lubid ni Allah (ang Quran) at hindi kayo magwatak-watak at ang payuhan ninyo ang 
inyong mga pinuno. Kinamumuhian Niya sa inyo ang qeela wa qaal, pag-aaksaya ng yaman (sa mga 
bagay na hindi kinakailangan o hindi magdudulot ng kabutihan sa dunya at sa akhirah), at ang maraming 
su'aal (panghihingi o pagtatanong ng walang kabuluhan)."(Sohee/7 Muslim Hadeeth 1715) 


Ipinabatid ni Allah sa atin na hindi Niya kinalulugdan sa Kanyang mga nilalang ang pagtakwil sa pananampalataya sa 
Kanya, sinabi ni Allah 

Kung kayo’y magtatakwil, katotohanang si Allah ay hindi nangangailangan sa inyo at hindi Niya naiibigan para sa 
Kanyang mga alipin ang kawalan (nila) ng pananampalataya. Kung kayo ay magpapasalamat 
(sa pamamagitan ng pagsunod), Kalulugdan Niya ito para sa inyo. (Surah Az-Zumar 39:7) 


Ipinabatid din ni Allah sa atin na ang kinalulugdan Niya para sa atin ay ang Islam na siyang pag-uukol sa Kanya ng lahat 
ng pagsunod at pagsamba, 

So araw na ito ay kinumpleto ko ang inyong relihiyon, isinaganap Ko ang Aking mga biyaya sa inyo 
at kinalulugdan ko ang Islam bilang inyong pananampalataya. (Surah Al-Maa'idah 5:3) 


Sa kadahilanan na bukod-tanging si Allah ang naglikha, nagtutustos at nangangasiwa sa lahat ng nilalang, 
magiging tama lamang ang pagsamba kapag ito ay para lang kay Allah. Ang mga hindi mananampalataya ay maaaring 
maniwala sa kaisahan ni Allah bilang Panginoon subalit sila ay nag-uukol ng pagsamba sa iba pang bagay. Ito ang dapat 
na ituwid ng bawat nag-aangkin ng pagsuko kay Allah, ang kilalanin Siya bilang nag-iisang Panginoon at pagkatapos ay 
iukol lamang sa Kanya ang lahat ng pagsamba. 


at ang katibayan ay ang Kanyang sinabi, "At ang mga Masjid ay tanging kay Allah , kaya't huwag kayong manalangin sa 
sinoman bilang kahati ni Allah" 


ANG TATLONG PUNDASYON NG PANANAMPALATAYA 


MODULE 4 


Page 6 


"At ang mga Masjid na silang pook ng pagdarasal at pagpapatirapa ay tanging kay Allah at wala nang iba pa 
kaya't huwag kayong manalangin o mag-alay ng anumang uri ng pagsamba sa sinoman bilang kahati ni Allah, hindi sa 
anghel, hindi sa propeta at hindi sa sinomang banal na tao. Kabilang ito sa mga halimbawa ng pag-uukol ng pagsamba 
liban pa kay Allah, ang pananalangin kung saan ang isang tao ay nagsusumamo, humihingi at umaasang matutugunan ng 
mga nilalang ang kanyang dasal. Ang ganitong gawain ay malinaw na pagtatambal kay Allah na dahilan upang mawalan 
ng pananampalataya ang isang tao at hindi siya mapatawad kailanman kung sa ganitong kalagayan siya aabutan ng 
kamatayan. Sinabi ng ating Tagapaglikha 

"Tunay na hindi pinapatawad ni Allah ang (kasalanang) pagtatambal sa Kanya at Siya ay 
nagpapatawad sa ibang mga kasalanan maliban pa rito sa sinomang Kanyang naisin. 
Sinomang magtambal kay Allah ay katiyakang naligaw ng napakalayo."(Surah An-Nisaa' 4:116) 


Siya ay bukod-tangi sa Kanyang kaisahan, Siya ang Pinakamakapangyarihan na nasa itaas ng Kanyang mga 
nilikha. Siya ang Pinakamalakas at Pinakamarangal, hindi Niya kinasisiyahan na pag-ukulan ng pagsamba ang mga nilikha 
Niyang likas na mahina. Wala siyang kahati sa pagsamba. 

TALASALITAAN ftjJaJl 

Rabbdd'- ito ay tumutukoy sa Tagapaglikha, Tagapanustos at Tagapangasiwa ng lahat. (Sinasalin sa 
wikang tagalog bilang Panginoon) 

Tawheed ar-Ruboobiyyah^JJjl' -^3^- kaisahan ni Allah sa pagiging Panginoon 

Tawheed al-Uloohiyyah^jA jlV' kaisahan ni Allah sa pagiging Diyos (karapatang masamba) 

Al-Walaa' wal-Baraa'^ '3d' J al-walaa ay tumutukoy sa pagkampi at ang ugat nito ay 

pagmamahal, al-baraa ay tumutukoy sa kawalan ng kinalaman at ang ugat nito ay pagkamuhi 
(sinasalin din bilang pagmamahal at pagkamuhi alang-alang kay Allah) 

Qeela wa qaal J ang literal na kahulugan ng qeel ay 'sinabi', wa qaal 'kanyang sinabi'. Ito ay 
pahayag sa wikang arabic patungkol sa tsismis o usap-usapan na walang saysay, patungkol sa 
sinabi ng isang tao at pagpapasa nito at pag-aantay naman ng komento hinggil dito. 

Su'aalJ' jdl. paghingi o pagtatanong 


MATAPOS ANG MODULE NA ITO, DAPAT AY MAKAKAYA NG MAG-AARAL 
NA I PALI WAN AG ANG MGA USAPIN GAYA NG MGA SUMUSUNOD: 

1. Ano ang pinagkaiba ng Muslim sa mga atheist (mga nagsasabing 
walang Panginoon na naglikha)? 

2. Gaano kahalaga ang pagsunod kay propeta Muhammad M ? 

3. Ano ang kasalanang hindi pinapatawad ni Allah? 

4. Dahil marangal na nilalang ang mga anghel at mga propeta, maaari na 
ba silang sambahin gaya ng pananalangin sa kanila? 

